stanford-oval/wikipedia huggingface dataset:
Kauhea kankkunen 3

| Kauhea kankkunen 3> The Hangover Part III |
| --- | --- |
 Elokuvan virallinen juliste.
Ohjaaja:  Todd Phillips
Käsikirjoittaja:   Todd Phillips  Craig Mazin 
Tuottaja:   Todd Phillips  Daniel Goldberg 
Säveltäjä:  Christophe Beck
Kuvaaja:  Lawrence Sher
Leikkaaja:   Debra Neil-Fisher  Jeff Groth 
Pääosat:   Bradley Cooper  Ed Helms  Zach Galifianakis  Ken Jeong  Heather Graham  Jeffrey Tambor  Justin Bartha  John Goodman 
Valmistustiedot
Valmistusmaa:  Yhdysvallat
Tuotantoyhtiö:  Legendary Pictures Green Hat films
Levittäjä:  Warner Bros. Pictures
Ensi-ilta:   23. toukokuuta 2013   29. toukokuuta 2013
Kesto:  100 min
Alkuperäiskieli:  englanti
Budjetti:  130 000 000 dollaria
Tuotto:  362 000 072 dollaria
Edeltäjä:  Kauhea kankkunen 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kauhea kankkunen 3 on vuonna 2013 ensi-iltansa saanut yhdysvaltalainen komediaelokuva, joka on Kauhea kankkunen -trilogian viimeinen osa. Elokuvan on ohjannut Todd Phillips, ja pääosissa näyttelevät Bradley Cooper, Ed Helms, Zach Galifianakis ja Ken Jeong.
Juoni

Kaksi vuotta Bangkokin jälkeen Leslie Chow karkaa vankilasta käyttäen mellakkaa harhautuksena. Samaan aikaan Amerikassa Alan Garner aiheuttaa kahdenkymmenen auton ketjukolarin ostettuaan kirahvin ja ollessaan viemässä sitä kotiin. Kirahvin pää iskeytyy moottoritie siltaan. Alanin isä kuolee sydänkohtaukseen järkytyksestä poikansa teoista. Alanin kaverit ("susilauma") päättävät järjestää väliintulon kuultuaan Alanin olleen jo pitkään ilman ADHD-lääkitystään. "Susilauman" ollessa viemässä Alania ”Uusiin tuuliin” Arizonaan auto suistetaan tieltä ja lauma otetaan panttivangiksi. Rikollisjoukkoa johtaa mies nimeltä Marshall (John Goodman) ja "musta Doug" (Mike Epps) on hänen turvallisuuspäällikkönsä.
Marshall kertoo, että vuosia sitten Chow varasti toisen puolikkaan hänen itse varastamastaan 84 miljoonan dollarin arvoisesta kultaharkkosaaliista. Koska Alan oli ainoa, joka oli ollut yhteydessä Chow'hun tämän paon jälkeen, hän käskee "susilaumaa" tuomaan Chow'n ja kullan hänelle. Hän ottaa Dougin panttivangiksi ja uhkaa tappaa tämän, ellei "susilauma" löydä Chow'ta kolmen päivän kuluessa. Alan järjestää tapaamisen Chow'n kanssa Tijuanassa, missä Stu ja Phil yrittäisivät huumata hänet. Alan kuitenkin vahingossa paljastaa heidät. Chow suostuttelee heidät auttamaan hakemaan kätketyt kultaharkot meksikolaisen huvilansa kellarista. Mutta saatuaan kullan Chow pakenee ja aktivoi hälytysjärjestelmän.
Marshall kuitenkin vapauttaa heidät ja paljastaa Chow'n valehdelleen. Marshall oli huvilan oikea omistaja, ja Chow'n viemä kulta olikin se, mitä hän ei ollut alun perin vienyt. Marshall antaa heille vielä mahdollisuuden, mutta tappaa Dougin. Philin puhelimen kautta kaverukset jäljittävät Chow'n Las Vegasiin. He kuulevat panttilainaamon omistajalta Cassieltä (Melissa McCarthy) Chow'n vaihtaneen yhden kultaharkon 18 000 dollariin, ja Stun entinen rakastaja Jade (Heather Graham) kertoo Chow'n varanneen kattohuoneiston Caesars Palace -hotellista. Phil ja Alan hiipivät katolle, mutta Chow hyppää laskuvarjolla alas. Stu saa hänet kiinni ja heittää peräkonttiin. He vievät tämän ja kullan Marshallille, joka ampuu peräkonttiin tappaakseen Chow'n. Mutta Alan oli vapauttanut Chow'n, joka tappaa Marshallin.
Chow päästää "susilauman" menemään ja tarjoaa yhden kultaharkon Alanille. Alan kieltäytyy ja tulee siihen tulokseen, ettei Chow ole hänelle hyväksi. Philin, Stun ja Dougin lähtiessä Alan jää Vegasiin ja pyytää Cassieta treffeille. Puolen vuoden kuluttua he menevät naimisiin. Aloittaakseen vastuullisemman elämän Alan lakkauttaa "susilauman" mutta haluaa silti pysyä ystävänä muiden kanssa.
Lopputekstien välissä näytetään kohtaus, jossa häiden jälkeen Alan, Cassie ja Phil heräävät olohuoneesta ja ilmenee, että heillä on taas ollut yksi sekava ilta, josta he eivät muista mitään. Stu ilmestyy toisesta huoneesta rintaimplanttien kera. Alan muistaa kuinka hääkakku oli lahja Chow'lta, joka ilmestyy alastomana toisesta huoneesta katanan kanssa.
Näyttelijät

| 0 | 1 | 2 |
| --- | --- | --- |
|  Bradley Cooper  | … |  Phil Wenneck   |
|  Ed Helms  | … |  Dr. Stuart "Stu" Price   |
|  Zach Galifianakis  | … |  Alan Garner   |
|  Justin Bartha  | … |  Doug Billings   |
|  Ken Jeong  | … |  Leslie Chow   |
|  John Goodman  | … |  Marshall   |
|  Melissa McCarthy  | … |  Cassie   |
|  Heather Graham  | … |  Jade   |
|  Jeffrey Tambor  | … |  Sid Garner   |
|  Sasha Barrese  | … |  Tracy Billings   |
|  Jamie Chung  | … |  Lauren Price   |
|  Gillian Vigman  | … |  Stephanie Wenneck   |
|  Mike Epps  | … |  musta Doug   |
|  Lela Loren  | … |  Naistyöntekijä   |
|  Mike Vallely  | … |  Neeco   |
Lähde
Aiheesta muualla

Virallinen sivusto (englanniksi)
Kauhea kankkunen 3 Internet Movie Databasessa (englanniksi)
Kauhea kankkunen 3 Box Office Mojossa. (englanniksi)
Kauhea kankkunen 3 Rotten Tomatoesissa. (englanniksi)
Kauhea kankkunen 3 Metacriticissä. (englanniksi)
| n k Todd Phillipsin ohjaamat elokuvat |
| --- | --- |
 Hated: GG Allin and the Murder Junkies (1994)  Frat House (1998)  Road Trip (2000)  Bittersweet Motel  (2000)  Old School (2003)  Starsky & Hutch (2004)  School for Scoundrels – Luuseriopisto (2006)  Kauhea kankkunen (2009)  Laskettu aika (2010)  Kauhea kankkunen 2 (2011)  Kauhea kankkunen 3  (2013)  War Dogs (2016)  Joker (2019)
Toshikazu Yamanishi

| Mitalit | Mitalit | Mitalit |  |
| --- | --- | --- | --- |
|  Toshikazu Yamanishi vuonna 2024. |  Toshikazu Yamanishi vuonna 2024. |  Toshikazu Yamanishi vuonna 2024. |  |
Maa:  Japani
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | 20 km kävely |  |
| MM-kilpailut  | MM-kilpailut  | MM-kilpailut  |  |
|  Kultaa | Doha 2019 | 20 km kävely |  |
|  Kultaa | Eugene 2022 | 20 km kävely |  |
| Aasian kisat  | Aasian kisat  | Aasian kisat  |  |
|  Hopeaa | Jakarta 2018 | 20 km kävely |  |
| Kävelyn Aasian-mestaruuskilpailut  | Kävelyn Aasian-mestaruuskilpailut  | Kävelyn Aasian-mestaruuskilpailut  |  |
|  Kultaa | Nomi 2019 | 20 km kävely |  |
| Universiadit  | Universiadit  | Universiadit  |  |
|  Kultaa | Taipei 2017 | 20 km kävely  |  |
|  Kultaa | Taipei 2017 | 20 km kävely, joukkue |  |
Toshikazu Yamanishi (jap. 山西 利和, Yamanishi Toshikazu, s. 15. helmikuuta 1996) on japanilainen kävelyn olympiamitalisti, kaksinkertainen maailmanmestari ja maailmanennätyksen haltija.
Yamanishi voitti alle 18-vuotiaiden maailmanmestaruuden 10 000 metrin ratakävelyssä Donetskissa 2013 ajalla 41.53,80. Hän voitti Taipein universiadeissa 2017 kultaa 20 kilometrin kävelyssä ajalla 1.27.30. Hän kuului kävelyn MM-joukkuekilpailussa 2018 kultaa voittaneeseen Japanin joukkueeseen 20 kilometrin kävelyssä. Henkilökohtaisessa kilpailussa hän sijoittui neljänneksi. Saman vuoden Jakartan Aasian kisoissa hän saavutti hopeaa 20 kilometrin kävelyssä ajalla 1.22.10.
Yamanishi voitti kävelyn Aasian-mestaruuskilpailuissa 2019 kultaa 20 kilometrilä ajalla 1.17.15. Hän voitti saman matkan maailmanmestaruuden Dohassa ajalla 1.26.34. Hän saavutti 20 kilometrin kävelyssä pronssia vuonna 2021 käydyissä Tokion olympialaisissa. Hän voitti kävelyn MM-joukkuekilpailuissa 20 kilometrin henkilökohtaisen kilpailun ja sai joukkuehopeaa 2022. Eugenen MM-kilpailuissa 2022 hän voitti 20 kilometrillä kultaa ajalla 1.19.07. Budapestin MM-kilpailuissa 2023 hän oli 20 kilometrillä 24:s.
Yamanishi käveli 20 kilometrin maailmanennätyksen 1.16.10 Kobessa 16. helmikuuta 2025.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 5 000 m kävely | 18.34,88 AR | Kumagaya | 19. syyskuuta 2020 |
| 10 000 m kävely | 38.27,34 | Yamaguchi | 22. syyskuuta 2024 |
| 10 km kävely | 40.00 | Madrid | 6. lokakuuta 2024 |
| 20 km kävely | 1.16.10 ME | Kobe | 16. helmikuuta 2025 |
ME = maailmanennätys
AR = maanosan (Aasian) ennätys
Jogurtti

Kulhollinen jogurttia marjoilla ja minttulehdellä.
Jogurtti, myös jugurtti tai jukurtti, on hapanmaitotuote, jota valmistetaan maidosta hapattamalla käyttäen apuna maitohappobakteereja.
Etymologia

Sana jogurtti on peräisin turkin kielen sanasta yoğurt.
Valmistus

Jogurtti voidaan valmistaa täysmaidosta, vähärasvaisesta maidosta tai rasvattomasta maidosta. Maitoon voidaan lisätä maitojauhetta, herajauhetta tai kermaa.
Maito voidaan pastöroida ja homogenoida. Se jäähdytetään, ja siihen lisätään maitohappoa tuottavia bakteereita. Hapatettua maitoa saa kutsua monessa maassa jogurtiksi vain siinä tapauksessa, että sen valmistukseen on käytetty Streptococcus thermophilus ja Lactobacillus bulgaricus -sukujen bakteereita. Mahdolliset hedelmät voidaan lisätä jo tässä vaiheessa tai vasta lopuksi. Jogurtin annetaan käydä neljästä seitsemään tuntia 40–46 asteen lämpötilassa, minkä jälkeen sen pH-arvo on 4,6. Jogurttia saostetaan Suomessa hapattamisen jälkeen poistamalla siitä vettä.
Eri bakteerikannat antavat eri jogurttituotteille erilaisen maun ja rakenteen.lähde?
Erikoisjogurtit

Kreikkalainen jogurtti on tavallista jogurttia sakeampaa ja proteiinipitoisempaa, koska siitä suodatetaan heraa pois sihtinä toimivan liinan avulla. Samalla sen laktoosipitoisuus alenee.
Islantilaisesta skyr-jogurtista valutetaan heraa pois pidempään kuin kreikkalaisesta, minkä vuoksi se on vielä sakeampaa ja proteiinipitoisempaa.
Balkanilainen jogurtti on tavallista jogurttia sakeampaa, koska se valmistetaan pienissä erissä. Balkanilainen jogurtti valmistetaan usein viilin tavoin samassa astiassa, josta se syödään.
Bulgarianjogurtti on muita jogurtteja happamampaa, hyytelömäisempää ja myös vähemmän kermaista, vaikka se valmistetaankin täysmaidosta. Bulgarianjogurtin valmistuksessa on käytetty perinteisesti useamman bakteerilajin sekoitusta. Bulgarianjogurtti nautitaan joko sellaisenaan tai veteen sekoitettuna juomana tai sitä käytetään esimerkiksi täytettyjen paprikoiden, leikkopapumuhennoksen tai kylmän kurkkukeiton valmistukseen.
Säilyvyys

Jogurtti säilyy 1–3 viikkoa, juotava nestemäinen jogurtti hiukan vähemmän ja viilentämätön jogurtti pitempään. Jogurtin ravintoarvot alkavat laskea heti kun pakkauksen avaa.
Koostumus

Eri jogurttilaadut vaihtelevat muun muassa maitoeläimen, lisukkeiden, rasvapitoisuuden ja proteiinipitoisuuden suhteen. Jotkin jogurtit myydään jäädytettyinä. Myös kokonaan kasviperäisiä jogurtinkaltaisia tuotteita on markkinoilla.
Osa maidon luontaisesti sisältämästä laktoosista hajoaa bakteerikäymisen seurauksena ensin galaktoosiksi ja glukoosiksi. Suurin osa syntyneestä glukoosista muuntuu sen jälkeen maitohapoksi, joka antaa jogurtille sille ominaisen hapokkuuden. Maitohappo synnyttää myös jogurtin sakean rakenteen, koska se aiheuttaa maitoproteiinin kokkaroitumisen.
Jogurtin kermaisuus riippuu jogurtin sisältämän rasvan määrästä.
Valmiin jogurtin laktoosipitoisuus vaihtelee 2–3,5 prosentin välillä. Laktoosia sisältävien jogurttien tarjonta on kuitenkin vähentynyt Suomessa huomattavasti, koska esimerkiksi lähes kaikki Valion ja Arlan jogurtit sisältävät laktoosin sijaan glukoosia. Laktoositon jogurtti ei maistu läheskään yhtä happamalta kuin tavallinen, koska laktoosia vahvemmat makeuttajat glukoosi ja galaktoosi taittavat myös enemmän happamuutta.
Historia

Maidon käyttämisestä on eri kulttuureissa merkkejä jo 8 500 vuoden takaa. Arkeologit ovat löytäneet astioista merkkejä jogurtin ja juuston valmistuksesta jo neoliittiselta kivikaudelta, kun ihmiset alkoivat siirtyä metsästyksestä ja keräilystä karjanhoitoon. Joissakin tuonaikaisissa astioissa on esimerkiksi ollut pieniä reikiä, joiden avulla hera eroteltiin.
Jogurtti keksittiin, kun maito pääsi kosketuksiin bakteerien kanssa ja alkoi käydä. Tämä saattoi tapahtua kahdella tavalla – joko silloin, kun maitoa oli säilytetty eläinten suolesta tehdyissä laukuissa, tai kun se oli jätetty astioissa lämpimään aurinkoon. Eräs ikivanha jogurttiruoka on kashk, jogurtista ja jauhosta tehty pulla, joka suolattiin ja kuivattiin auringossa.
Jogurtin keksimisen ansiosta maitoa saatettiin hyödyntää entistä paremmin. Jogurtti säilyy raakamaitoa paremmin, eikä siinä ole paljonkaan laktoosia, jota monenkaan ihmisen ruoansulatuselimistö ei kyennyt pilkkomaan.
Jogurtti mainitaan joko suoraan tai epäsuorasti myös monen uskonnon pyhissä kirjoissa, kuten hindulaisissa ayurvedakirjoissa, Raamatussa, Talmudissa, Koraanissa ja buddhalaisissa kirjoituksissa. Sikheille jogurtilla on erityistä uskonnollista merkitystä, sillä ennen tuhkausta ruumis puhdistetaan veden ja jogurtin seoksella. Jainalaiset sen sijaan rajoittavat jogurtin käyttöä, sillä he eivät halua tuhota syömällä edes eläviä mikro-organismeja.
Jogurtin suosio kasvoi entisestään keskiajalla. Vanhoissa arabialaisissa keittokirjoissa jogurtti yhdisteltiin usein lihaan ja munakoisoon. Muslimien ruokasäännöissä ei kielletä maitotuotteiden ja lihan yhdistelyä, kuten juutalaisten säännöissä kielletään.
Kun mikrobit löydettiin, jogurtin hyödyllinen vaikutus ihmisen mikrobiomiin alkoi saada huomiota 1800-luvun lopulla. Bulgarianjogurtti saikin nopeasti terveysruoan maineen koko maailmassa.
Makea ja kaikenlaisille aterioille sopiva hedelmäjogurtti tuli markkinoille Yhdysvalloissa vuonna 1947.
Maailman suurin jogurtinmyyjä on nykyisin ranskalainen Danone. Bulgarianjogurtin lisäksi suosittua on esimerkiksi kreikkalainen jogurtti.
Historia > Suomessa

Jogurttia myytiin Suomessa koeluontoisesti jo 1930-luvulla, mutta se ei saavuttanut riittävää suosiota happamuutensa vuoksi. Alusta alkaen hyvin suosittu makeutettu hedelmäjogurtti tuli kauppoihin vuonna 1968 Valioon kuuluneen Tuottajain Maidon Riihimäen meijerin valmistamana tuotemerkillä Herajoen jogurtti. Keskivertosuomalainen söi vuonna 2007 yli puoli desilitraa jogurttia päivässä, mikä oli poikkeuksellisen paljon kansainvälisesti katsottuna. Jogurtin kulutus kasvoi pitkään, kunnes lähti laskuun 2010-luvulla.
Terveysväittämät

Kreikkalainen lääketieteen isä Hippokrates ylisti jogurtin terveysvaikutuksia, kuten tekivät myös apteekkari Dioskorides ja lääkäri Galenos. Keskiajalla arabialaiset oppineet, kuten Hunain ibn Ishaq, kuvailivat jogurtin ravitsevuutta ja monipuolisia terveyshyötyjä.
Nobel-palkittu mikrobiologi Ilja Metšnikov esitti 1800-luvun lopulla, että jogurtin ja muiden hapanmaitotuotteiden sisältämät bakteerit edistäisivät terveyttä ja pidentäisivät elinikää, koska ne voisivat korvata haitallisia bakteereita ihmisen suolistossa. Hän ja Stamen Grigorov esittivät myös, että maitohappobakteeri Lactobacillus bulgaricus olisi erityisen terveellinen. Teoria jogurtin terveysvaikutuksista perustui Metsnikovin ja hänen tuttaviensa kokemuksiin, eikä sitä tukevaa tieteellistä näyttöä ollut olemassa. Teoria lactobacillus bulgaricuksen suolistobakteereita parantavasta vaikutuksista kumoutui 1920-luvulla, koska oltiin saatu runsaasti tutkimusnäyttöä siitä, että Lactobacillus acidophilus oli ainoa maitohappobakteeri, joka kykeni elämään paksusuolessa..
Jogurttia on markkinoitu myös Suomessa terveyttä ja elinvoimaisuutta edistävänä ruokana. Valion markkinointiosasto perusti kyseisen ajatuksen siihen, että Kaukasiassa elää jogurttia syöviä kansoja, joiden keskuudesta löytyi tavallista enemmän pitkäikäisiä ihmisiä. Euroopan elintarviketurvallisuusvirasto EFSA on sittemmin kieltänyt näytön puutteesta johtuen terveysväitteiden käytön maitohappobakteereita sisältävien elintarvikkeiden markkinoinnissa. Sokerilla makeutettuja jogurtteja ei suositella nykyisin syötäväksi suuria määriä, koska jo yksi annos saattaa sisältää lähes päivittäisen enimmäismäärän sokeria.
Aiheesta muualla

Kuvia tai muita tiedostoja aiheesta Jogurtti Wikimedia Commonsissa
Maitotuotteet – Hapanmaitotuotteiden valmistus Ruokatieto.fi
Jogurttien ravintoarvoja fineli.fi
Yogurt Food Component Database (FooDB) (englanniksi)
Is.fi: Mitä eroa on kreikkalaisella ja turkkilaisella jogurtilla? Vältä kummankin kanssa yhtä asiaa
Kashk on perinteinen aasialainen kuivattu jogurttiruoka.
Melodi Grand Prix 2025

| Eurovision laulukilpailu 2025  Norjan euroviisukarsinta> Melodi Grand Prix 2025 |
| --- | --- |

Päivämäärä:  15. helmikuuta 2025
Tapahtumapaikat:  Oslo Spektrum, Oslo
Juontaja(t):  Marte Stokstad Tete Lidbom Markus Neby
Voittaja:  Kyle Alessandro ”Lighter”
Norja Eurovision laulukilpailussa Virallinen verkkosivusto 
 ◄ 2024  2026 ► 
Melodi Grand Prix 2025 oli Norjassa järjestetty laulukilpailu, jossa valittiin Norjan edustaja Eurovision laulukilpailuun 2025. Kilpailussa oli mukana yhdeksän kilpailijaa, jotka julkaistiin 16. tammikuuta. Kilpailukappaleet julkaistiin 24. tammikuuta.
Finaali pidettiin 15. helmikuuta Oslo Spektrum -areenalla Oslossa. Finaalissa voittajan valitsivat yhdessä katsojat, joilla oli 60 % äänivallasta sekä kansainvälinen raati, jolla oli 40 % äänivallasta. Kilpailun voitti Kyle Alessandro kappaleella "Lighter".
Tulos

| Numero | Artisti | Kappale | Lauluntekijä(t) | Yleisöäänet | Raatiäänet | Yht>  | Sija |
| --- | --- | --- | --- | --- | --- | --- | --- |
| 1 | Tone Damli | "Last Song" | Sophie Alexandra Tweed-Simmons, Kristoffer Tømmerbakke, Erik Smaaland, Yoshi Breen | 24 | 63 | 87 | 5 |
| 2 | Sondrey | "Vagabond" | Sondre Mulongo Nystrøm, Magnus Emaka Einang | 38 | 17 | 55 | 7 |
| 3 | Nora Jabri | "Sulale" | Emma Louise Gale, Ovidiu Jacobsen, Ola Frøyen, Nora Foss al-Jabri | 55 | 19 | 74 | 6 |
| 4 | Wig Wam | "Human Fire" | Åge Sten Nilsen, Trond Holter, Bernt Jansen | 25 | 68 | 93 | 4 |
| 5 | LLL | "Parasite" | Olli Äkräs, Nora Foss al-Jabri, Ben Adams, Jim Bergsted | 36 | 18 | 54 | 8 |
| 6 | Kyle Alessandro | "Lighter" | Kyle Alessandro, Adam Woods | 118 | 189 | 307 | 1 |
| 7 | Nataleen | "The Game" | Madeleine "Nataleen" Tverberg, Julie Aagaard, Henning Olerud, Stanley Ferdinandez, Kjersti Sleveland | 86 | 104 | 190 | 2 |
| 8 | Ladybug | "Hot as Hell in Paradise" | Iris Severine Mikalsen, Jonas Holteberg Jensen, Anderz Wrethov, Thomas Stengaard | 19 | 32 | 51 | 9 |
| 9 | Bobbysocks | "Joyful" | Elisabeth Andreassen, Hanne Krogh | 29 | 135 | 164 | 3 |
Aiheesta muualla

Koko karsintafinaali NRK:n sivuilla
Melodi Grand Prix
| --- | --- |
1960–luku:  1960  1961  1962  1963  1964  1965  1966  1967  1968  1969 
1970–luku:  1970  1971  1972  1973  1974  1975  1976  1977  1978  1979 
1980–luku:  1980  1981  1982  1983  1984  1985  1986  1987  1988  1989 
1990–luku:  1990  1991  1992  1993  1994  1995  1996  1997  1998  1999 
2000–luku:  2000  2001  2002  2003  2004  2005  2006  2007  2008  2009 
2010–luku:  2010  2011  2012  2013  2014  2015  2016  2017  2018  2019 
2020–luku:  2020  2021  2022  2023  2024  2025
Sarandë

| Sarandë Saranda |
| --- | --- |
 Sarandën kaupunki mereltä nähtynä.
 lippu:  vaakuna
 Sarandë
 Koordinaatit: 39°52.6′N, 20°00.5′E 
Valtio:  Albania
Maakunta:  Vlorë
Pinta-ala:  
 – Kokonaispinta-ala:  29,1 km²
Väkiluku (2011):  20 227
 – Väestötiheys:  695,1 as./km²
Aikavyöhyke:  UTC+1
 – Kesäaika:  UTC+2
 
 www.sarandaweb.al 
Infobox OKVirheellinen NIMI-arvo: 
Sarandë (alb. Saranda, kreik. Άγιοι Σαράντα, Ágioi Saránta, ital. Santi Quaranta, suom. Neljäkymmentä pyhimystä) on kaupunki Vlorën maakunnassa Albaniassa. Se on Albanian tärkeimpiä matkailukohteita. Kaupungin asukasluku oli vuoden 2011 väestönlaskennan mukaan 20 227.
Kaupunki on nimetty Sebasteian neljänkymmenen marttyyrin mukaan, joita Bysantin aikana muistettiin ortodoksisessa kirkossa perinteisesti 10. maaliskuuta. Albanian Italiaan liittämisen aikana toisessa maailmansodassa kaupungille annettiin uusi nimi, Porto Edda (suom. Eddan satama), Benito Mussolinin vanhimman tyttären Edda Mussolinin mukaan.
Sarandë ja Korfu 1500-luvun kartalla.
Kaupunki sijaitsee Joonianmeren lahdessa. Kaupunkia vastapäätä on kreikkalainen matkailukohde Korfu. Osa sen albanialaisesta ja kreikkalaisesta väestöstä muutti Kreikkaan 1990-luvun alussa. Sarandë oli merkittävä matkailukaupunki jo Albanian kommunistisen diktratuurin aikana. Tuolloin kaupungin ja Korfun välisessä salmessa liikkui rajavartioiden laivoja, joiden tarkoitus oli estää ihmisiä uimasta yli. Nykyisin Korfun ja Sarandën välillä kulkee useita matkustajalauttoja päivittäin.
Sarandën kaupunki on lähellä antiikin ajan Buthrotonin kaupungin arkeologista aluetta, joka tunnetaan nykyisin nimellä Butrint. Kaupunki on Unescon maailmanperintökohde.
Aiheesta muualla

Kuvia tai muita tiedostoja aiheesta Sarandë Wikimedia Commonsissa
Albanian kaupungit
Apollonia
Bajram Curri
Ballsh
Berat
Bilisht
Bulqizë
Burrel
Cërrik
Çorovodë
Delvinë
Durrës
Elbasan
Ersekë
Fier
Fushë-Krujë
Gjirokastër
Gramsh
Has
Himarë
Kamzë
Kavajë
Këlcyrë
Klos
Konispol
Koplik
Korçë
Krujë
Krumë
Kuçovë
Kukës
Laç
Lezhë
Libohova
Librazhd
Lushnjë
Maliq
Mamurras
Mavrovë
Memaliaj
Patos
Peqin
Peshkopi
Përmet
Pogradec
Poliçan
Pukë
Rrëshen
Rrogozhinë
Roskovec
Sarandë
Selenicë
Shëngjin
Shijak
Shkodra
Tepelenë
Tirana
Tropojë
Valbonë
Vlorë
Albanian kunnat
Belsh
Berat
Bulqizë
Cërrik
Delvinë
Devoll
Dibër
Divjakë
Dropull
Durrës
Elbasan
Fier
Finiq
Fushë-Arrëz
Gjirokastër
Gramsh
Has
Himarë
Kamëz
Kavajë
Këlcyrë
Klos
Kolonjë
Konispol
Korçë
Krujë
Kuçovë
Kukës
Kurbin
Lezhë
Libohovë
Librazhd
Lushnjë
Malësi e Madhe
Maliq
Mallakastër
Mat
Memaliaj
Mirditë
Patos
Peqin
Përmet
Pogradec
Poliçan
Prrenjas
Pukë
Pustec
Rrogozhinë
Roskovec
Sarandë
Selenicë
Shijak
Shkodra
Skrapar
Tepelenë
Tirana
Tropojë
Ura Vajgurore
Vau i Dejës
Vlorë
Vorë
Uuno Turhapuro Suomen Tasavallan Herra Presidentti

| Uuno Turhapuro Suomen Tasavallan Herra Presidentti |
| --- | --- |

Ohjaaja:  Ere Kokkonen
Käsikirjoittaja:  Ere Kokkonen
Tuottaja:  Spede Pasanen
Säveltäjä:  Jaakko Salo
Kuvaaja:  Juha Jalasti
Leikkaaja:  Pekka Lampela
Pääosat:  Vesa-Matti Loiri   Tapio Hämäläinen   Marjatta Raita   Marita Nordberg
Valmistustiedot
Valmistusmaa:  Suomi
Tuotantoyhtiö:  Spede-Studio Oy
Ensi-ilta:  14. elokuuta 1992
Kesto:  85 minuuttia
Alkuperäiskieli:  suomi
Budjetti:  4 800 000 mk
Tuotto:  4 809 000 mk
Katsojat:  283 118
Edeltäjä:  Uuno Turhapuro herra Helsingin herra
Seuraaja:  Uuno Turhapuron poika
Aiheesta muualla
IMDb 
Elonet
Infobox OKVirheellinen NIMI-arvo: 
DVD-julkaisun kansikuva 2003.
Uuno Turhapuro Suomen Tasavallan Herra Presidentti on vuonna 1992 valmistunut 16. Uuno Turhapuro -elokuva. Se oli vuoden 1992 katsotuin suomalainen elokuva. Elokuvateattereissa sen näki 283 118 katsojaa.
Elokuvan alussa nähdään useita kohtauksia aiemmista Turhapuro-elokuvista Jörn Donnerin (jonka ääntä imitoi aluksi Jukka Puotila) kommentoimana.
Juoni

Uuno Turhapurosta on tullut Suomen presidentti. Uuno vaatii ministereitä käyttämään ilonaamareita ja nimittää uuteen hallitukseen isäukkonsa, Härski Hartikaisen, Sörsselsönin ja muut kotikylänsä henkilöt. Uutisissa kerrotaan, että Ruotsin kuningaspari matkustaa valtiovierailulle Norjaan, ja Uuno tajuaa, ettei Suomi ole kuningaskunta toisin kuin muut Pohjoismaat. Virheen voi korjata vain tekemällä Suomesta kuningaskunnan. Uuno pyytää Sörsselsöniä ruotsin kielen taitoisena soittamaan Ruotsin kuningasparille ja kutsumaan heidät Suomeen, jotta Uuno voi ottaa mallia kuninkaallisista. Uuno ehdottaa kuningas Kaarle Kustaalle vaimojen vaihtoa, ja kuninkaasta se on hyvä ajatus. Kansalaiset kannattavat Suomen muuttamista kuningaskunnaksi ja teiden ja ostoskeskusten nimiä muutetaan Uunon mukaan, ja hän saa näköispatsaan. Juuri, kun Suomesta on tulossa kuningaskunta, Uunon lääkäri ilmoittaa, että tämän tulee jättää virkansa vähäksi aikaa. Uuno pyytää entistä presidenttiä Mauno Koivistoa ottamaan presidentin viran, koska kuninkaan kiireinen elämä ei sittenkään sovi hänelle.
Tuotanto

Elokuvan tuotantokustannukset olivat noin 4 800 000 markkaa. Suomen elokuvasäätiö antoi elokuvalle tukea 1 500 000 markkaa.lähde? Elokuvasta jäi tekijöille 9 000 markkaa voittoa.lähde?
Leikkausvaiheessa elokuvan loppu muutettiin poistamalla kohtaus, jossa Tuura onnistuu juoksuttamaan Uunoa omaksi edukseen.
Spede Pasanen järjesti keväällä 1992 elokuvatyttö-kilpailun, jonka voittaja Pia Nolvi sekä ”perintöprinsessat” Teija Kurhi, Kristiina Telenius ja Terhi Hiilinen (nyk. Alanya) esittivät elokuvassa presidentin sihteereitä.